open-index/open-wikipedia-markdown huggingface dataset:
Prix Europa

**Prix Europa** er en årlig festival og konkurranse for europeisk radio- og fjernsynsbransje. Festivalen arrangeres i det gamle Funkhaus i Berlin og blir støttet av EU-parlamentet og Europarådet. Konkurransen regnes som "europamesterskapet i radio". Det deles ut priser til beste produksjoner innenfor en rekke sjangre. 

## Norske produksjoner som har vunnet Prix Europa
* 1995 tv-serien Åtte & 1/2, produsert av U-redaksjonen i NRK, Lars Toverud, Peter Rosenlud, Vibeke Ringen, Morten Tyldum
* 1997: Radiodokumentaren *En surrebukk på stjernehimmelen.* Regi: Gyrid Listuen. Teknisk regi: Mari Skoe Runde. Konsulent: Lars-Helge Myklebust.
* 1997: (*Prix Europa Yleisradio*) Radiodokumentaren: "Hva nå, lille kvinne?" Regi: Berit Hedemann. Teknisk regi: Geir Hauger. Konsulent: Gyrid Listuen.
* 1998: (*Prix Europa Yleisradio*) Radiodokumentaren: "D.S.F. - Den Store Forandringen." Regi: Berit Hedemann. Teknisk regi: Kjetil Hansen. Konsulent. Gyrid Listuen.
* 1999: Radiodokumentaren "Til kommunen skil dykk åt". Regi: Kari Hesthamar. Teknisk regi: Tormod Nygaard. Konsulent: Gyrid Listuen.
* 2003: Radiodokumentaren *Nanna og mamma*. Regi: Hege Dahl. Teknisk regi: Wenche Ødegaard. Konsulent: Berit Hedemann.
* 2003: *[[Risk (hørespill)|Risk]]*, hørespill av Christopher Grøndahl
* 2004: Radiodokumentaren "Jævelens verk". Regi: Birger Amundsen. Teknisk regi: Kåre Johan Lund. Konsulent: Berit Hedemann
* 2004: (*Prix Europa Radio Österreich*) Radiodokumentaren "Den brune pakken". Regi: Kari Hesthamar. Teknisk regi: Kåre Johan Lund. Konsulent: Berit Hedemann
* 2005: (*Prix Europa Iris*) Tv-dokumentaren *Kong Hussain av Pakistan, dronning Asia av Norge*. Regi: Fridtjof Kjæreng
* 2005: (*Prix Europa Radio France*) hørespillet  *Tilbake til Tuengen allé*, av Per H. V. Schreiner
* 2006: (*Prix Europa Radio Österreich*) Radiodokumentaren "So long, Marianne". Regi: Kari Hesthamar. Teknisk regi: Kåre Johan Lund. Konsulent: Berit Hedemann. 
* 2009 hørespillet etter Tom Egelands roman *[[Trollspeilet]]*. Regi: Else Barratt-Due
* 2020 dramaserien 22. juli. 
* 2022 dramaserien Etterglød. Regi: Atle Knudsen. Manus: Atle Knudsen og Kjetil Indregard.
* 2022 lyddrama Vennen (The Friend). Manus og regi: Robert Næss. NRK Lyddrama.
* 2024 dramaserien Dates in Real Life. Regi og manus: Jakob Rørvik. 

## Special Commendation
* 1988: tv-dokumentaren *2048* av Tobjørn Morvik og Petter Nome
* 1995 tv-dramaet *En Annen Anna*, produsert av U-redaksjonen i NRK, regi Karin Julsrud. 
* 1997 tv-dramaet *[[Søndagsengler]]*, regi Berit Nesheim
* 2010, radiodokumentaren *Intet mindre enn en orgasme* av Espen Thoresen. Teknisk regi: Kåre Johan Lund. Konsulent: Berit Hedemann.
* 2011, Hørespillet Lucifers by av Vegard Steiro Amundsen, Regi Else Barratt-Due
* 2014; radiodokumentaren *Det lyser ennå* av Sindre Leganger. Teknisk regi: Erki Halvorsen. Konsulent: Kari Hesthamar.

## Referanser


## Eksterne lenker
* 
* Awards Archive prixeuropa.eu
Kristina Hansen

**Kristina Sigurdsdóttir Hansen** (født 6. oktober 1963 på Færøyene) er en norsk politiker (Ap).

Hun var medlem av Nordkapp kommunestyre fra 2003 til 2019 og ordfører fra 2007 til 2019. Hun var fylkesråd for samferdsel i Troms og Finnmark fylkeskommune fra 2019 til 2021, da hun ble utnevnt til statssekretær for fiskeriministeren i Nærings- og fiskeridepartementet.

Hun vokste opp i en fiskerfamilie i Runavík på Færøyene. Hun er utdannet adjunkt fra Føroya Læraraskúli i Tórshavn. I 1988, da hun var 25 år gammel, flyttet hun til Honningsvåg i Finnmark, der hun ble lærer og tillitsvalgt. Hun arbeidet som personalkonsulent i Kystverket før hun ble ordfører i 2007.

## Referanser
Rosendal Teater

**Stiftelsen Rosendal Internasjonale Teater** (tidligere **Teaterhuset Avant Garden**, **ofte forkortet til TAG**) er et programmerende teater i Trondheim. I dagligtale omtales teatret som Rosendal Teater, slik den gamle kinoen het fra åpningen i 1921. Rosendal Teater er en viktig co-produsent av ikke-institusjonsbasert scenekunst og presenterer lokale, nasjonale og internasjonale kompanier og enkeltkunstnere.  

Stiftelsen Teaterhuset Avant Garden (TAG) ble etablert i 1984 av de tre frie, profesjonelle teatergruppene Magna Vox, Petrusjka Teater og Studio Teater. De tre gruppene drev selv teatret i mange år med både egne produksjoner og gjestespill på programmet. TAG holdt da til i Kjøpmannsgata 42 vis á vis hotellet Royal Garden, som var under bygging. Da Olavshallen skulle bygges der det gamle mellageret lå, måtte teatret flytte ut av lokalene. I 1993 flyttet Teaterhuset Avant Garden til Folkets hus i Olav Tryggvasons gate 5. Teatersalen ble etablert i kjelleren, i lokalene til Arbeideravisas gamle trylkkeri. Publikumskapasiteten var inntil 2019 på kun 66 sitteplasser. Våren 2019 flyttet teatret til Rosendal Teater, og samtidig byttet TAG navn til Rosendal Teater. 

Rosendal Teater er plassert sentralt i Østbyen i Trondheim. Den gamle kinobygningen er supplert med et nybygg i det som var hagen. Og bygningene rommer i dag tre saler, foajé og kafé. Sal 1 i den gamle kinoen har 187 plasser i teleskopamfi, Sal 2 er en såkalt black box og har 104 plasser i flyttbart amfi og Sal 3, som også kalles Prøvesalen, har 50 plasser i flyttbart amfi. 

I dag drives teatret ikke lenger av gruppene, men av en administrasjon ledet av en teatersjef (kunstnerisk og daglig leder) og et styre. Siden 2008 har teatersjefen vært Per Ananiassen.

Rosendal Teater er nå et rendyrket programmerende og co-produserende teater med en klar kunstnerisk profil gitt av teatersjefen. 

Boka om teatrets historie og betydning for scenekunstmiljøet i byen og landet er under arbeid, og planlagt lansert vinteren 2021. Forfatter av boka er Melanie Fieldseth.

## Kunstneriske ledere

*Kristian Seltun 1998–2001
*Silje Ingleiv Engeness 2001–2008
*Per I. Ananiassen 2008–2020
*Alexander Roberts 2021– 

## Referanser


## Eksterne lenker
*Rosendal Teater
*Rosendal Teater i Scenewebdatabasen
Carl Ferdinand Wilhelm Walther

**Carl Ferdinand Wilhelm Walther** (født 25. oktober 1811 i Langenchursdorf i Sachsen, død 7. mai 1887 i St. Louis, Missouri) var den første presidenten i Missourisynoden og en innflytelsesrik evangelisk-luthersk teolog.

## Liv og virke
C. F. W. Walther vokste opp i Sachsen. Han studerte teologi ved Universitetet i Leipzig fra 1829, men måtte ta et halvt års avbrudd fra studiene på grunn av sykdom. I denne tiden studerte han Luthers skrifter, og han fant at Luthers teologi var Skriftens lære.

Han kjempet mot den tyske rasjonalisme og bibelkritikk. Året 1839 emigrerte han fra Tyskland til USA. Da Missourisynoden ble opprettet i 1847, ble han dens første president, og fra 1850 til sin død var han professor ved Concordia Seminary i St. Louis.

Han har etterlatt seg en omfattende teologisk produksjon.

## Referanser


## Eksterne lenker
* 
* Biografi av Walther 
* C. F. W. Walther på «The Project Wittenberg»
Kinzang Dorji

**Lyonpo Kinzang Dorji** (født 1951 i Chhali i Mongar) er en tidligere statsminister i Bhutan. 

Han var statsminister fra 3. august 2007 til 9. april 2008. Etter valget i mars 2008 overtok Jigme Thinley statsministerposten.

Han har tidligere også vært regjeringssjef 2002–03, og har vært president for nasjonalforsamlingen **Tshogdu** 1997–1998, jordbruksminister 1998–2003, og minister for arbeid og bosetting siden 2003. Han er utdannet i landbruksfag i Kolkata, India. 

Navneleddet *Lyonpo* er en embetstittel for ministre. 
## Referanser
Falcon

**Falcon** er en stol designet av den norske møbeldesigneren Sigurd Resell. Stolen ble opprinnelig produsert av Vatne Lenestolfabrikk.

Falcon ble tegnet i 1970/1971 og først produsert i stål, senere i tre i 1974. De første produksjonsårene solgte Vatne Lenestolfabrikk  stoler i året.

Falcon ble i 2011 relansert av Rybo.

## Referanser
Gustav

**Gustav** er et mannsnavn med flere mulige opprinnelser. Det kan være en moderne form av det norrøne navnet *Gautstafr* (blant annet brukt som navn på en hest), dannet av *gautr*, «fra Gotland», og *stafr*, «stav». Formen *Gustaf* kan være en svensk form av det slaviske navnet *Gostislav*. dannet av *gosti*, «gjest», og *slav*, «glans».

*Göstaff*, *Göstav* og *Götstaf* var gammelsvenske former av navnet.

## Utbredelse
*Gustaf* var et svært vanlig navn i Sverige på midten av 1800-tallet.

Navnet *Gustav* var vanlig i Norge fra midten av 1800-tallet og fram til 1920-årene og hadde en popularitetstopp med 1,2 % i 1884. Navnet ble igjen vanlig fra 2000-årene.

*Gustav* er i dag et vanlig mannsnavn blant annet i Sverige, Grønland og Norge.

|}

## Navnedag
*Gustav* har navnedag i flere land, oftest 6. juni. Den norske navnedagen er .

## Kjente personer med navnet
Personene i listen er ordnet kronologisk etter fødselsår.
* Gustav Vasa (ca. 1496–1560), konge av Sverige 1523–1560
* Gustave Eiffel 1832–1923, fransk ingeniør
* Gustav Mahler (1860 – 1911), østerriksk komponist og dirigent
* Gustav Vigeland (1869–1943), norsk billedhugger
* Carl Gustav Jung (1875–1961), sveitsisk psykiater
* Kusta Vilkuna (1902–1980), finsk etnolog
* Carl XVI Gustav (f 1946), konge av Sverige fra 1973
* Gustav Lorentzen (1947–2010), norsk musiker, humorist og forfatter
* Gustavo Santaolalla (f 1952), argentinsk musiker og komponist
* Gustaf Skarsgård (f 1980), svensk skuespiller og sønn av Stellan Skarsgård
* Gustavo Dudamel (f 1981), venezuelansk dirigent
* Gustav Schäfer (f 1988), trommeslager i det tyske bandet Tokio Hotel

## Referanser


## Eksterne lenker
*
Valle Hovin Kunstgress

**Valle Hovin Kunstgress** er et fotballstadion i Oslo på Valle. Stadionet er treningsbane for lag i Vålerenga Fotball. Valle Hovin Kunstgress ligger ved Vallhall Arena. Tidligere har banen blitt brukt som hjemmebane for Vålerenga Fotball Damer og 2. laget til Vålerengas herrelag. Valle Hovin Kunstgress har nesten ingen sitteplasser, fordi det opprinnelig var en treningsbane.
Svein Grøndalen

**Svein Grøndalen** (født 1955) er en norsk tidligere fotballspiller med 77 kamper for A-landslaget.

Han har spilt for Raufoss, Rosenborg (RBK) og Moss Fotballklubb. Han spilte totalt 77  for Norge i perioden 1973 til 1984 og ble norgesmester med Moss FK i 1983. Grøndalen spilte venstreback eller midtstopper, og var kjent for sin fysiske spillestil. 

Etter at han la opp som spiller har han vært leder trener og spillerutvikler for yngre spillere. Han har også vært leder av RBKs Veteranlaug og medlem av kontrollkomiteen i RBK. 

Av utdannelse er han sivilingeniør fra NTH (1980) og har hatt lederroller i flere bedrifter.

## Referanser


## Eksterne lenker
*
Charly Lownoise & Mental Theo

**Charly Lownoise & Mental Theo** er en DJ-duo fra Nederland. De er mest kjente for sine happy hardcore sanger «Wonderful Days» og «Live in London». Til sammen solgte de over 3 millioner plater (singler og album). Duoen ble oppløst i 2001.

Dueoen bestod av Charly Lownoise (født Ramon Roelofs 16. juni 1968 Haag, Nederland. Mental Theo (født Theo Nabuurs 14. februar 1965 's-Hertogenbosch).

## Referanser


## Eksterne lenker
* 
*
Iver

**Iver** er et norsk mannsnavn som betyr «barlind» og «kriger». Navnet er nokså vanlig i Norge, og brukes også i Bolivia. En navnebærer er den en danske politikeren Iver Rosenkrantz (1674–1745).

## Etymologi
*Iver* er en variant av mannsnavnet *[[Ivar]]* som har opprinnelse i det norrøne navnet *Ívarr*, dannet av det norrøne ordene *ýr*, «barlind», og *harjaR*, «kriger».

Merk at det skandinaviske ordet *iver* har en annen betydning: «glød, entusiasme, sterk vilje eller innsatsvilje».

## Utbredelse
*Iver* har vært brukt i Norge siden middelalderen og var særlig populært på 1700- og 1800-tallet.

*Iver* har norsk navnedag 31. januar.

*Iver* er i dag mest brukt i Norge, og var er populært navn på guttebarn født i 2025. *Iver* er også brukt i Bolivia.

|}

## Kjente personer med navnet
Personene i listen er ordnet kronologisk etter fødselsår.
* Iver Leganger (1629–1701), norsk prest og historiker
* Iver Huitfeldt (1665–1710) norsk sjøoffiser
* Iver Rosenkrantz (1674–1745), dansk statsmann og godseier
* Iver Elieson (1683–1753), norsk forretningsmann
* Iver Hesselberg (1762–1838), norsk skipsreder og eidsvollsmann
* Iver Heltzen (1785–1842), norsk prest og naturforsker
* Iver Steen Thomle (1812–1889), norsk jurist og embetsmann
* Iver Johnson (1841–1895), norskfødt amerikansk våpen- og sykkel-produsent
* Iver Holter (1850–1941), norsk komponist og dirigent
* Iver C. Olsen (1904–1960), amerikansk diplomat og økonom
* Iver Jåks (1932–2007), norsk samisk kunstner
* Iver Kleive (født 1949), norsk komponist og organist
* Iver Neumann (født 1959), norsk statsviter og diplomat
* Iver Horrem (født 1977), norsk sandvolleyballspiller
* Lars Iver Strand (født 1983), norsk fotballspiller
* Iver Fossum (født 1996), norsk fotballspiller
* Iver Dávila, boliviansk charango-gitarist
* Iver Mita, boliviansk basketballspiller

## Referanser


## Eksterne lenker
* 
*
Roy Carroll

**Roy Carroll** (født 30. september 1977 i Enniskillen, Fermanagh, Nord-Irland) er en nordirsk fotballspiller som spiller for den nordirske klubben Linfield.Han har spilt for fem engelske og en skotsk klubb. 

Carroll har spilt over 40 landskamper for .

## Biografi
### Klubblag
Roy Carroll startet sin profesjonelle fotballkarriere i Hull City den 7. september 1995, og han spilte 23 ligakamper for Hull i 1995/96-sesongen. I den påfølgende sesongen spilte han også 23 ligakamper for *the Tigers* før han ble solgt for £350 000 til Wigan Athletic den 16. april 1997. Han debuterte for Wigan i en ligacupkamp mot Chesterfield den 26. august 1997, mens han fikk sin ligadebut for *the Latics* den 30. august 1997 da Wigan tapte 3-0 for Bristol City. Totalt spilte Caroll 29 ligakamper og 5 cupkamper i 1997/98-sesongen, mens han i 1998/99-sesongen fikk bokført 43 ligakamper og 13 cupkamper for Wigan. I de to påfølgende sesongene ble det først 34 ligakamper og 7 cupkamper i 1999/00-sesongen, og deretter 29 ligakamper og 4 cupkamper i 2000/01-sesongen for klubben fra Stor-Manchester.

Den 27. juli 2001 ble Roy Carroll solgt til Manchester United for £2 500 000, og han debuterte for United, og i Premier League, den 26. august 2001 i en kamp mot Aston Villa. I sin første sesong for *the Red Devils* spilte han 7 ligakamper og 3 cupkamper, mens han i 2002/03-sesongen endte på 10 ligakamper og 6 cupkamper. Deretter ble det 6 ligakamper og 6 cupkamper i 2003/04-sesongen, mens han i 2004/05-sesongen fikk bokført 26 ligakamper og 8 cupkamper for klubben fra Manchester. 

I denne sesongen, i en kamp mot Tottenham Hotspur den 4. januar 2005, slapp han et enkelt skudd, vippet det over seg selv og inn i målet. Han kastet seg etter og fikk slått ballen ut igjen. Siden dommeren ikke kunne se hvorvidt ballen var inne, og Carrolls egen kropp ødela linjemannens synsvinkel, ble det ikke dømt mål. Senere kunne foto vise at ballen hadde vært vel en meter inne i målet. Selv om han greide å «redde» målet, førte tabben til at han ble satt ut av laget for en periode.

I mai 2005 gikk Carrolls kontrakt med United ut, og 15. juni 2005 signerte han for West Ham United. Han debuterte for West Ham 13. august 2005 da de slo Blackburn Rovers 3-1 i en ligakamp, og totalt spilte han 19 ligakamper for *the Hammers* i 2005/06-sesongen. I den neste sesongen ble det 12 ligakamper og 4 cupkamper for klubben fra London før han den 7. juli 2007 skrev under en 1-årskontrakt med den skotske klubben Rangers. Carroll debuterte for *the Gers* 26. september 2007 i en ligacupkamp mot East Fife, men det ble ikke flere kamper i Rangers på Carroll, og 31. januar 2008signerte han en korttidskontrakt med Derby County. Han debuterte for Derby 2. februar 2008 i en ligakamp mot Birmingham City.

## Landslaget
Han ble tatt ut i s EM-tropp til EM i Frankrike 2016.

## Karriere som spiller
### Klubblag

### Landslagskarriere for Nord-Irland

**Fotnote**
* 1 Nord-Irland sitt resultat er alltid nevnt først.

## Referanser


## Kilder
* Rollin, Glenda & Rollin, Jack: *SKYSPORTS FOOTBALL YEARBOOK 2008-09* (side 467 og 925).  Headline Book Publishing, London. ISBN 978-0-7553-1820-9

## Eksterne lenker
*
Dune (musikkgruppe)

**Dune** er en tysk rave/techno gruppe som hadde flere hits på nittitallet bla. «Hardcore Vibes», «Are you ready to fly», «Can’t stop raving», og en remix av Queens «Who Wants to Live Forever». Det har vært forskjellige medlemmer av gruppen; Oliver Froning (1995–), Jens Oettrich (1995–), Bernd Burhoff (1995–), Verena von Strenge (1995-1997, 1999-2000), Vanessa Hörster (1997–1998), og Tina Lacebal (1998).

## Diskografi

### Album
* *Dune* (1. august 1995; Urban Records)
* *Expedicion* (1. april 1996)
* *Live!* (1. september 1996)
* *Forever* (1. januar 1997)
* *Forever* (Limited edition) (1997)
* *Forever and ever* (1. desember 1998)
* *History* (1. november 2000)

### Singler
* *Hardcore Vibes* (1994)
* *Hardcore vibes remix* (1. januar 1995)
* *Are you ready to fly* (1995)
* *Are you ready to fly remix* (1995)
* *Can't Stop Raving* (1995)
* *Rainbow to the stars* (1996)
* *Hand in Hand* (1996)
* *Million miles from home* (1. august 1996)
* *Who wants to live forever* (1. oktober 1996)
* *Nothing compares 2 U* (1997)
* *Somebody* (18. juli 1997) – bare utgitt i Polen
* *Keep the secret* (1. april 1998)
* *Electric heaven* (1998)
* *One of us* (1. november 1998)
* *Dark Side of the Moon* (1999)
* *Heaven* feat. Verena 
* *Hardcore Vibes* vs.Trubblemaker (2. oktober 2000)
* *Rainbow to the stars 2003* (23. juni 2003)

## Eksterne lenker
* 
* 
*  Website av Oliver Froning
Orkanger stasjon

**Orkanger stasjon** (opprinnelig Orkedalsøren, til 1. desember 1920)  ble åpnet samtidig med Thamshavnbanen i 1908. Den ligger i byen Orkanger. Stasjonen ble nedlagt 30. april 1963 da persontrafikken ble innstilt. Stasjonsbygningen er en treetasjes trebygning i nasjonalromantisk stil. Den ble fredet i 1997, men bygget har stått ubrukt i flere år og hærverk og forfall har preget bygningen eksteriørmessig.
Bygningen er siden 2011 eid av Johan Randahl som restaurerer den. 

## Referanser


## Litteratur
* 

## Eksterne lenker
* ORKLA Industrimuseum
Liste over Luxembourgs storhertuger

**Storhertugen av Luxembourg** er statsoverhodet i den europeiske staten Luxembourg. Staten er verdens eneste fungerende suverene storhertugdømme.

## Huset Oranien-Nassau

## Huset Nassau-Weilburg og Bourbon-Parma
Viul Kraft

**Viul Kraft AS** er et aksjeselskap som eies av Ringeriks-Kraft AS og Hadeland Kraftproduksjon AS med 50 prosent hver. Selskpet eier og driver tre vannkraftverk i Drammensvassdraget;langs Randselva og i Hønefossen nederst i Ådalselva.

Viul Kraft AS er også eneier i AS Randsfjord Tremasse & Papirfabrikk (**RTP**), som eier Bergerfoss II kraftverk og Kistefoss I og II kraftverk.

## Kraftverkene
*Askerudfoss kraftverk
*Viulfoss kraftverk
*Hønefoss kraftstasjon II
:**RTP kraftverk**
*Bergerfoss II kraftverk
*Kistefoss I og II kraftverk

Kraftverkene har en samlet årsproduksjon på ca. 270 GWh.

## Referanser


## Kilder
*Maktbasen
*Ringeriks-Kraft
*EB
*Hadeland Energi
Aljean Harmetz

**Aljean Harmetz** er en amerikansk Hollywood-journalist og filmhistoriker. Hun har jobbet som filmkorrespondent for The New York Times siden 1981. 

Hennes bøker om film inkluderer: *The Making of the Wizard of Oz*, en detaljert bok om *[[Trollmannen fra Oz (film)|Trollmannen fra Oz]]*. *Round Up the Usual Suspects: The Making of [[Casablanca (film)|Casablanca]]--Bogart, Bergman, and World War II* (NY: Hyperion, 1992). *On the Road to Tara: the Making of [[Tatt av vinden (film)|Gone with the Wind]]*.

Hun har også forfattet boken *Off the Face of the Earth*, en historie om en gutt som blir kidnappet og arbeidet med å befri ham. Library of Congress

## Eksterne lenker
* 
*  NYT-artikler av Aljean Harmetz
Linnea (navn)

**Linnea** er et kvinnenavn dannet av navnet på dvergbusken *[[Linnea]]* (latinske navn *Linnaea borealis*), som har fått navn etter den svenske botanikeren Carl von Linné (1707–1778).

## Utbredelse
Navnet *Linnea* har vært vanlig i Norge siden 2000-årene og hadde en popularitetstopp med 1,5 % i 2008.

|}

## Kjente personer med navnet
Personene i listen er ordnet kronologisk etter fødselsår.
* Linnea Paulina Hellriegel (f. 1821), svensk forfatter og oversetter
* Linnea Arvidsson (f. 1826), svensk kunstner og illustratør
* Linnea Sinclair (f. 1954), amerikansk forfatter
* Linnea Quigley (f 1958), amerikansk B-skuespiller
* Linnea Qvick (f. 1958), svensk sanger og skuespiller
* Linnea Torstenson (f. 1983), svensk håndballspiller
* Linnea Myhre (f 1990), norsk blogger (www.linniiie.com)
* Linnea Dale (f 1991), norsk sanger
* Linnea Malmö (f. 1992), svensk popartist og låtskriver

## Referanser


## Eksterne lenker
*
Arsenjev

:*Denne artikkelen er om byen. For den russiske utforskeren og forfatteren se [[Vladimir Arsenjev]].

*'Arsenjev*' ([[russisk]]: Арсе́ньев) er en by i [[Primorskij kraj]] i [[Russland]]. Den ligger på høyre bredd av elva [[Arsenjevka]] (ei sideelv til [[Ussuri]]), rundt 160&nbsp;km nordøst for Vladivostok (veiavstand: 242&nbsp;km). Innbyggertall: 62&nbsp;896 (folketelling 2002), 70&nbsp;032 (folketelling 1989).

== Geografi ==
Byen ligger i en dal omgitt av nesten uberørt Ussuri-[[taiga]]. Den økologiske situasjonen i Arsenjev er betydelig bedre enn for andre byer i Primorskij kraj, da det ikke finnes forurensende virksomheter i byen og dens nærhet. På grunn av beliggenheten har Arsenjev et mere utpreget innlandsklima enn Vladivostok-området, med gjennomsnittstemperatur i juli på 21&nbsp;°C, og i januar på −18&nbsp;°C.

==Historie==
Arsenjevs historie begynner i 1895, da bosetningen *Semjonovka* ble grunnlagt. De første bosetterne var [[russiske gammeltroende]]. I 1901 bosatte leilendinger fra [[Poltava oblast]] i [[Ukraina]] seg her. I 1937 ble bosetningen knyttet til [[den transsibirske jernbanen]] med et sidespor. I 1940 ble den første flyfabrikken (den nåværende *Progress*) i Russlands fjerne østen bygget her. I 1952 fikk bosetningen Semjonovka innvilget bystatus, og fikk nytt navn, Arsenjev, etter [[Vladimir Arsenjev]], en utforsker av Det fjerne østen, vitenskapsmann, oppdagelsesreisende og forfatter, som besøkte Semjonovka i 1912.

== Næringsliv og økonomi ==
Byens største arbeidsgivere er *Askold* og *Progress*, som hovedsakelig produserer forsvarsrelaterte produkter. På grunn av mindre etterspørsel etter militære produkter har produksjonen blitt redusert, noe som forsøkes kompensert ved eksport, blant annet av helikoptre fra *Progress''.

På grunn av fjellene i området og gode snøforhold om vinteren er Arsenjev også blitt et senter for alpin skisport, og det bygges ut infrastruktur i området med henblikk på dette.

## Referanser


## Eksterne lenker
* 
* Informasjonsportal for Arsenjev
Blokk 12, Oppgang C

***Blokk 12, Oppgang C*** er en norsk barneserie som gikk på NRK Fjernsynet i 1973. Serien handlet om det godt voksne søskenparet Marta og Torkel og de andre som bodde i et borettslag kalt «Knatten». Manglende fritidstilbud på stedet gjør at Marta og Torkel forsøker å engasjere ungene og får dem med på å lage «et sted å være», der ungene selv bestemmer, styrer, bygger og innreder. Hovedrollene ble spilt av Siri Rom (Marta) og Rolf Sand (Torkel). Serien ble sendt på lørdager og var i sort-hvitt.

## Om serien
Serien ble produsert av NRK ​Barne- og ungdomsavdelingen og satte søkelyset på blokkmiljøet for barn i de store drabantbyene som den gang var i ferde med å gro opp, særlig i Oslo-området. Dette var en periode hvor man ikke hadde rukket å bygge inn nye tiltak som klubber og servicesentre - det sosiale liv manglet. Programskaperne ville gripe det typiske for blokktilværelsen den gang: Kontaktløshet mellom voksne, barna som ble dyttet unna og uten å ha noe de kunne bruke fantasien til, og de mange forbudene. Serien ønsket med andre ord å gjøre sitt til at barn skulle bli høyere prioritert av by- og boligplanleggerne, og generelt sett minne de voksne på barnas behov. 

Serien ble meget godt mottatt da den kom i 1973.

Den ble sendt i reprise i 1980.

## Bakgrunn for temaet
Kritikk av blokktilværelsen var ikke noe nytt i den norske kulturdebatten. På slutten av 50-tallet og begynnelsen av 60-tallet vokste drabantbyene opp som paddehatter rundt de største byene. Hovedpoenget med disse var at de skulle isoleres mest mulig fra bykjernens trafikk. støy og industri- og forretningsvirksomhet. Boligblokkene skulle ligge på store grøntarealer med småhusbebyggelse rundt omkring. Til å begynne med, mens mange enda husket de mørke og umoderne bygårdene, var et tilfredshet med denne boligformen. Men etterhvert spredte misnøyen seg. Det ble blant annet påpekt at det aldri foregikk noe i drabantbyene. 

Det ble noe livløst og stillestående, bent fram trøstesløst ved det hele. Den lovpriste isolasjonen fra industri og storbyliv virket mot sin hensikt, ble det sagt. Det virket ikke livgivende men tvertimot drepende - særlig om formiddagen etter at ektemennene og de utearbeidende hadde reist til byen.

## Referanser


## Eksterne lenker
*
Jari-Matti Latvala

**Jari-Matti Latvala** (født 3. april 1985 i Töysä) er en finsk rallyfører som konkurrerer i VM i rally.

Latvala debuterte som 17-åring under Rally Storbritannia i 2002 der han kom på 17.-plass med en Mitsubish Lancer Evolution VI.

Latvala vant sin første VM runde i Sverige i 2008 og ble dermed som 22-åring den yngste vinner av Rally-VM. Landsmannen Henri Toivonen var den forrige yngste vinner som 24-åring i 1980. I 2010 vant han Rally Finland for første gang og slo franske Sébastien Ogier med 10,1 sekunder.

I sesongene 2008–2012 kjørte han for Ford, 2013–2016 for Volkswagen og 2017–2019 for Toyota. I 2020-sesongen har han kjørt løp i privat regi.

## Referanser


## Eksterne lenker
* 
*
Kristi blodsdråpe (album)

***Kristi blodsdråpe*** er et musikkalbum med religiøse folketoner av Åsne Sunniva Søreide (sang) og Roar Engelberg (panfløyter). Albumet ble gitt ut av Grappa i 1997 (GRCD 4131). Albumet er dekorert med bilder fra en altertavle fra 1510 som stod i Uggdal kyrkje, Tysnes i Sunnhordland, men som nå er på Bergen Museum. 

## Sporliste
#«Herre Gud, ditt dyre navn og ære»
#«Eg veit i himmerik ei borg»
#«Dagen nu fra himlen rinder»
#«Jesus styr du mine tanker»
#«Nu hjertelig jeg lenges»
#«Ingen vinner frem»
#«Kristus kom med vann og blod»
#«Nu rinder solen opp»
#«Mitt hjerte seg fryder»
#«Jesus, din søte forening å smake»
#«Jeg råde vil alle»
#«I himmelen»
#«Nu solen går ned»

## Kilder
*
Mikko Hirvonen

**Mikko Hirvonen ** (født 31. juli  1980) er en finsk   rallykjører  som konkurrerer i Verdensmesterskapet i rally. Han kjører for Ford. Han vant sin første seier i 2006 under Rally Australia. I 2007 vant han Rally Norge, Rally Japan og Rally Storbritannia. Sammenlagt i VM i 2007 ble han nummer 3.
## Eksterne lenker
* 
*
Kofferten

***Kofferten*** (engelsk tittel: *The Case*) var tittelen på en komedie-musikal med Cliff Richard i hovedrollen. Filmen ble først sendt på BBC høsten 1972 og på NRK Fjernsynet 1. januar 1973.

## Handling
På vei til flyplassen for å fare hjem hopper Cliff Richard inn i gal bil, som akkurat hadde vært med på et bankran. Han får med seg en koffert med en million finske mark, og så er pengejakten  i full gang over hele Skandinavia, med politi, bankrøvere og Dizzie Tunes i hælene. Det er en lensmann på Vestlandet som sammen med Elisabeth Granneman stanser den ville jakten, og pengene kommer tilbake til Finland. Cliff Richard fremførte blant annet sangen «Sing a Song of Freedom».

## Rolleliste
*Cliff Richard
*Tim Brooke-Taylor
*Olivia Newton-John
*Matti Ranin
*Pekka Laiho
*David Bryce
*Elisabeth Granneman
*Lothar Lindtner
*Bert-Åke Varg
*Norrie Paramor og hans orkester

## Referanser


## Kilder
*Hjeltnes, Arne: *549 tv-heltar frå Lille Rosin til Harry Klein* (1994)
Lea (fornavn)

:*For den bibelske skikkelsen, se [[Lea (bibelsk person)]]

*'Lea** og **Leah** er kvinnenavn med [[hebraisk]] opprinnelse.

**Lea*' er også et norsk etternavn. Pr. 1. januar 2013 var det 723 personer som hadde dette etternavnet i Norge, ifølge [[Statistisk sentralbyrå]].

== Utbredelse ==
*Lea* er nevnt i 32 vers i Bibelen, og er dermed blant de 10 oftest nevnte kvinnenavnene i Bibelen.

*Leah* har vært et vanlig navn i England fra 1990-tallet.


Navnet *Lea* og *Leah* har vært vanlige navn i Norge fra 2000-årene. *Lea* hadde en popularitetstopp med 0,4 % i 2004, mens *Leah* oppnådde 1 % i 2025.






































































































|}

== Kjente personer med navnet ==
Personene i listen er ordnet kronologisk etter fødselsår.
* [[Lea (bibelsk person)|Lea]], ifølge Bibelen den første av [[Jakob (stamfar)|Jakob]]s koner
* [[Leah Rabin]] (1928–2000), ektefelle av vinner av Nobels fredspris og tidligere statsminister i Israel [[Yitzhak Rabin]]
* [[Leah Remini]] (f. 1970), amerikansk skuespiller
* [[Leah Dizon]] (f. 1986), amerikansk-japansk skuespiller
* [[Lea Myren]] (f. 2001), norsk skuespiller
* [[Leah Isadora Behn]] (f. 2005), datter av prinsesse [[Märtha Louise av Norge]] og [[Ari Behn]]

== Annen bruk av navnet ==
* *Lea* var blant de femti vanligste hundenavnene i Norge i en undersøkelse fra 2025.

== Navnedag ==
*Lea'' har navnedag i flere land, oftest 22. mars. Den norske navnedagen er .

## Referanser


## Eksterne lenker
*
Vendekrets

**Vendekrets** har flere betydninger:

* Vendekretsene, de breddegrader hvor solen når opp til senit ved solverv:
** Krepsens vendekrets, den nordlige.
** Stenbukkens vendekrets, den sydlige.
* «Vendekrets», et spor fra Ketil Bjørnstads album *Reisetid* fra 1997.
* *Krepsens vendekrets* fra 1934 og *Steinbukkens vendekrets* fra 1938 to selvbiografiske romaner av den amerikanske forfatteren Henry Miller.
* Fartøyers svingradius.
Mathilde

**Mathilde** er en variant av kvinnenavnet *[[Mathilda]]* som er en latinsk form av det tyske navnet *Machthilt*, dannet av de gammelhøytyske ordene *Macht-*, «makt», og -*hilt*, «kamp, strid».

## Utbredelse
*Mathilda* var et populært navn i England i middelalderen. Senere har formen *Matilda* vært mer brukt, men ikke like ofte.

*Matilda* var et populært navn i USA på første halvdel av 1800-tallet.

Navnet *Mathilde* var vanlig i Norge fra 1850- til 1910-årene og hadde en popularitetstopp med 1 % i 1882. Navnet ble igjen populært fra 1990-årene. 

|}

## Varianter av navnet
* Machteld (nederlandsk)
* Macia (tsjekkisk, polsk)
* Maddie (engelsk)
* Mafalda (italiensk, portugisisk)
* Mahaut (fransk)
* Mala (tsjekkisk, polsk)
* Mallt (walisisk)
* Matelda (italiensk)
* Mathilda (engelsk, svensk)
* Mathilde (dansk, nederlandsk, fransk, tysk, norsk, italiensk)
* Mati (spansk)
* Matild (nederlandsk)
* Matilda (engelsk, finsk, svensk, slovakisk, italiensk, kroatisk)
* Matilde (italiensk, portugisisk, spansk, dansk)
* Matti (engelsk)
* Mattie (engelsk)
* Matty (engelsk)
* Matylda (tsjekkisk, polsk)
* Maud (nederlandsk, engelsk)
* Maude (engelsk, fransk)
* Maudie (engelsk)
* Mechteld (nederlandsk)
* Mechtild (tysk)
* Mechtilde (tysk)
* Tila (tsjekkisk, polsk)
* Tilda (engelsk, finsk, spansk, svensk)
* Tilde (dansk)
* Tille (dansk)
* Tilli (engelsk)
* Tillie (engelsk)
* Tilly (engelsk)
* Tylda (tsjekkisk, polsk)

## Kjente personer med navnet
* Matilda av Skottland (ca. 1080–1118), engelsk dronning
* Matilda (Maud) av England (1101–1167), første regjerende dronning av England
* Matilde av Kanossa (d. 1115), italiensk grevinne
* Dronning Caroline Mathilde (1751–1775), britisk-født dronning av Danmark
* Mathilde Franziska Anneke (1817–1884), tysk-amerikansk aviskvinne og kvinnesaksforkjemper
* Mathilde Marchesi (1821–1913), tysk sanger
* Matilda Joslyn Gage (1826–1898), amerikansk fritenker og kvinnesaksforkjemper
* Mathilde Wesendonck (1828–1902), tysk forfatter
* Mathilde Blind (1841–1896), tysk-britisk dikter
* Matilda Ksjesinskaja (1872–1971), russisk ballerina
* Mathilde Malling Hauschultz (1885–1929), dansk politiker
* Matilde Camus (f. 1919), spansk forfatter
* Mathilda May (f. 1965), fransk filmskuespiller
* Mathilde Nortvedt (f. 1970), norsk kunstner
* Mathilde, hertuginne av Brabant (f. 1973), kronprinsesse av Belgia

## Annen bruk
* *Matilde* er en roman av Oskar Braaten fra 1920.
* *[[Matilda (bok)|Matilda]]* er en barnebok av Roald Dahl fra 1988. Boka ble filmatisert i 1996.
* 253 Mathilde er en asteroide
* SS «Mathilde» - en hardangerjekt

## Referanser


## Eksterne lenker
*
OU812

***OU812*** er hardrockbandet Van Halens åttende studioalbum, utgitt i 1988. På engelsk uttales albumtittelen *Oh, you ate one too*, noe som ble påstått å være et «svar» på bandets tidligere vokalist David Lee Roths album *Eat 'Em and Smile*, utgitt i 1986. 

## Sporliste
Alle spor av bandmedlemmene, med unntak av «A Apolitical Blues» (Lowell George).
# «Mine All Mine» (5:11)
# «When It's Love» (5:36)
# «A.F.U (Naturally Wired)» (4:28)
# «Cabo Wabo» (5:48)
# «Source of Infection» (3:58)
# «Feels So Good» (4:27)
# «Finish What Ya Started» (4:20)
# «Black and Blue» (5:24)
# «Sucker in a 3 Piece» (5:52)
# «A Apolitical Blues» (3:50)

## Besetning
* Sammy Hagar – vokal, gitar
* Eddie Van Halen – gitar, keyboard
* Michael Anthony – bassgitar
* Alex Van Halen – trommer

## Eksterne lenker
*
Eariadinae

* *[[Earias]]*

**Eariadinae** er en gruppe (underfamilie) av sommerfugler som tilhører familien båtspinnere (Nolidae). Den omfatter små, tettbygde, ofte fargesterke sommerfugler som ligner små nattfly (Noctuidae). Det er beskrevet vel 100 arter, de fleste tropiske. Bare én art, dvergbåtfly (*Earias clorana*) er funnet i Norge. Flere av artene kan foreta lange vandringer og kan dermed tenkes å dukke opp også i Norge. Noen tropiske arter kan gjøre skade på bomull og andre nytteplanter.
## Systematisk inndeling / norske arter

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Noctuoidea
************ Familien båtspinnere, Nolidae (ev. underfamilie av Noctuidae)
************* Underfamilien Eariadinae Beck, 1996 – vel 100 arter
************** Slekten *[[Earias]]* Hübner, 1825 – 40 arter, grønne, gule eller røde, bl.a:
*************** *[[Earias albovenosata]]* Oberthür, 1917 – finnes i Europa
*************** *[[Earias biplaga]]* – Afrika
*************** dvergbåtfly, *Earias clorana* (Linnaeus, 1761) – på vier, særlig kurvpil, Sørlandet, sjelden 
*************** *[[Earias insulana]]* (Boisduval, 1833) – Afrika og Sør-Europa
*************** *[[Earias perhuegeli]]* – indo-australske område
*************** *[[Earias syriacana]]* Bartel, 1903 – finnes i Europa
*************** *[[Earias vernana]]* (Fabricius, 1787) – finnes i Danmark og Skåne
*************** *[[Earias vittella]]* – indo- australske område

## Kilder
* Fauna Europaea Web Service (2004) Fauna Europaea version 1.1, www.faunaeur.org 
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norvegiae.* Norsk entomologisk forening. 192 sider.
* Hydén, N., Jilg, K. & Östman, T. 2006. Nationalnyckeln till Sveriges flora och fauna. *Fjärilar: Ädelspinnare-toftsspinnare. Lepidoptera: Lasiocampidae-Lymantriidae.* ArtDatabanken, SLU, Uppsala. ISBN 91-88506-59-2
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/e/earias_clorana.html
* Nettsiden *Norges sommerfugler*: http://www.nhm.uio.no/fagene/zoologi/insekter/norlep/nolidae/clorana.html

## Eksterne lenker
*
Rally Japan

**Rally Japan** startet i  2001 som et  internasjonalt  rally i skogene i  Tokachi regionen på øyen Hokkaidō. I årene 2002 og 2003 hadde det navnet Rally Hokkaido og var en del av Asia-mesterskapet i rally. I 2004 fikk Rally Japan status som en offisiell VM-runde i WRC. Den første VM-runden ble vunnet av Petter Solberg i en Subaru Impreza. Løpet i 2005 ble vunnet av Marcus Grönholm i en Peugeot 307. Sébastien Loeb vant i 2006 og Mikko Hirvonen vant I 2007.
Løpet i 2008 ble flyttet til Sapporo som er den største byen Hokkaidō.

## Eksterne lenker
*
Oda

**Oda** er et opprinnelig tysk kvinnenavn som betyr «eiendom». Navnet er vanlig i Norge og brukes også noe i Danmark og på Færøyene. En navnebærer er den norske kunstmaleren Oda Krohg, kjent for sitt kunstneriske virke og som en del av bohemkretsen rundt Christian Krohg.

## Etymologi
*Oda* har opprinnelse som kortform av tyske navn på *Od*-, *Odal*-, eller *Ot*-. Disse navneleddene kan komme av gammelhøytyske *ôt* og gammelsaksiske *ôd*, som begge betyr «eiendom» eller «rikdom», eller av urgermanske **ôþela*, «farsarv».

## Utbredelse
*Oda* er kjent brukt i Danmark fra 1100-tallet, i Norge fra 1826 og i Sverige fra 1843.

I Danmark var navnet mest brukt i 1910- og 1920-årene. I Norge har *Oda* vært et populært navn siden 1990-årene.

*Oda* er i dag et populært navn i Norge. Det er også noe brukt på Færøyene og i Danmark.

|}

## Kjente personer med navnet

Personene i listen er ordnet kronologisk etter fødselsår.
* Oda av Skottland (ca. 700-tallet), skotsk helgen og eremitt i Nederland
* Oda av Østfrankerriket (ca. 874–903), tysk-romersk keiserinne, dronning av Østfrankerriket
* Oda av Haldensleben (ca. 955–1023), tysk dronning av Polen
* Oda av Meissen (ca. 996–1025), dronning av Polen
* Oda Krohg (1860–1935), norsk kunstmaler
* Oda Schottmüller (1905–1943), tysk billedhugger og motstandskvinne mot nazismen
* Oda Helen Sletnes (født 1953), norsk diplomat
* Oda Jaune (født 1979), bulgarsk kunstner
* Oda Cornelia Knudsen (født 1986), norsk forfatter
* Oda Balsby (født 1994), dansk håndballspiller
* Oda Rikheim (født 2000), norsk TikTok-profil

## Annen bruk av navnet
* Ekstremværet Oda, som rammet Norge i desember 2006
* Oda (selskap)

## Referanser


## Eksterne lenker
* Statistisk Senytalbyrå: Oda
* Oda på ''Barnimagen''
*
Einar Hermanrud

**Einar Hermanrud** (født 6. februar 1893 i Totenvika i Østre Toten, død 6. desember 1981 i Østre Toten) var en norsk lærer og lokalpolitiker (Ap). Han var Arbeiderpartiets første ordfører i Østre Toten. Han var ordfører i periodene 1935-40/41 og 1945-1967. Hermanrud var i tillegg varaordfører mellom 1929 og 1931. På grunn av den tyske okkupasjonen trakk han seg som ordfører i 1940/41, men ble gjenvalgt i 1945. Hermanrud er Østre Totens lengstsittende ordfører, med totalt ca. 30 år i denne posisjonen. Han var også fylkesordfører i Oppland.

## Oppvekst og utdanning
Hermanrud vokste opp i stua *Hammerseng* i Totenvika, som sønn av *Ole Hermansen Hermanrud* (1854–1928) og *Helene Sandodden* (1862–1962). Faren arbeidde som snekker. Etter endt folkeskole på Fredsvoll gikk Hermanrud på fylkesskolen på Toten (1907). Og med kausjonisthjelp fra sin gamle folkeskolelærer og to gardbrukere begynte han på lærerskolen på Hamar. Der studerte Hermanrud fra 1911 til 1914.

## Lærer og aktiv samfunnsborger
Som ferdig utdanna lærer ble Hermanrud i 1915 ansatt ved Nordli skole. Ved denne skolen ble han til 1925. I tida i Nordlia levde Hermanrud et aktivt liv, med sterkt engasjement innafor organisasjonssektoren, idretten og politikken. Einar Hermanrud hadde tillitsverv i avholdslosjen Nordliens Haap, samtidig som han var aktiv fotballspiller for Kapp IF og så smått begynte sin politiske karriere. Hermanrud ble med i den sosialistiske Nordliens arbeiderforening, som ble stifta rundt 1916. Neste stopp var herredsstyret, der han ble innvalgt første gang i 1919, bare 26 år gammal. Dette ble starten på ei svært lang politisk karriere; han var medlem av samtlige herredsstyrer fram til 1967 (med unntak av krigsåra). Totalt satt han ca. 45 år i herredsstyret, noe som er rekord i Østre Toten.

Lærerkarrieren ble derimot kortere; etter ti år i Nordlia ble han i 1925 overført til Kihle skole. Der ble han i bare to år før han ble tilkjent "invalidepensjon". Hermanrud kjøpte da småbruket Orderholt i Soplimroa, mellom Nordlia og Kapp.

## Referanser


## Kilder
* Gjestrum, John Aage: "Einar Hermanrud (1893–1981) forteller historie", i årboka *Totn* 1990, s. 76-105. 
* Gjørvad, O. (red.): *Totens bygdebok II*, s. 46, 596 og 608.
* *Møteprotokoll for losje Nordliens Haap 1916-1927* (i privat eie).

## Eksterne lenker
*
Griegakademiets senter for musikkterapiforsking

**Griegakademiets senter for musikkterapiforsking** (GAMUT) ble etablert i Bergen 2006, i forbindelse med at musikkterapi ble etablert som et fag ved Universitetet i Bergen. Universitetet og Uni Research samarbeider om å utvikle GAMUT.  Senterets forskningsområde er musikkterapi og forholdet mellom musikk og helse og utvikling i videre forstand. 

GAMUT gir ut to internasjonale tidsskrift, Nordic Journal of Music Therapy (ISSN 0809-8131) og Voices: A World Forum for Music Therapy (ISSN 1504-1611).

## Eksterne lenker
* GAMUT 
* Nordic Journal of Music Therapy
* Voices
Ida Hjort Kraby

**Ida Hjort Kraby** (født 1960) er en norsk jurist med juridisk embetseksamen fra Universitetet i Oslo i 1988 og eksamen fra Harvard Law School. Hun var vitenskapelig assistent ved Institutt for offentlig rett ved Universitetet i Oslo fra 1986 til 1987. Hun var konsulent og lovrådgiver i Justisdepartementets lovavdeling fra 1988 til 1992, med permisjon fra 1990. Hun var dommerfullmektig ved Lofoten sorenskriverembete fra 1990 til 1993. Hun har vært advokat hos Regjeringsadvokaten siden september 1993.

Kraby ble den 8. februar 2008 beskikket til barneombud i Norge og skulle ha tiltrådt i april, men valgte 14. februar å trekke seg fra stillingen. Det skjedde etter at det ble klart at barne- og likestillingsminister Manuela Ramin-Osmundsen, som hadde ansatt henne, etter sterkt press valgte å trekke seg fra regjeringen på grunn av omstendigheter rundt denne ansettelsen.

Hun er datter av Pål Kraby og har selv en datter med sin tidligere ektemann Anders Christian Stray Ryssdal.

## Referanser


## Eksterne lenker
* Aftenposten om utnevnelsen
* Dagbladet – Kraby trekker seg også
Bleninae

* *[[Blenina]]*

**Bleninae** er en gruppe (underfamilie) av sommerfugler som tilhører familien båtspinnere (Nolidae). Gruppen omfatter bare en slekt, *[[Blenina]],* med vel 30 arter. De fleste lever i Sørøst-Asia, men de forekommer også på Madagaskar. De er kraftige, tettbygde sommerfugler som ligner nattfly. Forvingene er grå- eller brunspraglete, kamuflasjefargede, bakvingene er lyse, ofte gulaktige, med mørk ytterkant.
## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Noctuoidea
************ Familien båtspinnere, Nolidae (ev. underfamilie av Noctuidae)
************* Underfamilien Bleninae
************** Slekten *[[Blenina]]* Walker, 1858 – vel 30 kjente arter

## Kilder
* ''Moths of Borneo'', med bilder av noen av artene
* Markku Savela's sommerfuglsider

## Eksterne lenker
*
Olweus-gruppen mot mobbing

**Olweus-gruppen mot mobbing** er et forskningsmiljø ved Uni Helse.  Olweus-gruppen mot mobbing fokuserer i sin forskning på mobbing blant barn og ungdom.

Forskergruppen står bak Olweus-programmet mot mobbing og antisosial atferd, et anti-mobbe program til bruk i grunnskolen for å redusere mobbing og antisosial atferd.  Programmet er utviklet av Dan Olweus.

## Eksterne lenker
* Olweusprogrammet mot mobbing og antisosial atferd
HEMIL-senteret

**Senter for forskning om helsefremmende arbeid, miljø og livsstil** (**HEMIL-senteret**) er organisert under Det psykologiske fakultet ved Universitetet i Bergen.

## Beskrivelse
HEMIL-senteret ble etablert i 1988, og utgjør i dag et nasjonalt og internasjonalt anerkjent, flerdisiplinært fagmiljø, med psykologer, sosiologer, statsvitere, medisinere, sykepleiere og pedagoger. Senterets oppgave er å initiere, koordinere og gjennomføre forskning, undervisning og annen aktivitet innen feltet forebyggende og helsefremmende arbeid, med særlig vekt på helsefremmende intervensjonstiltak, helserelatert utdanning og livsstil.

Hemil-senterets forskningsaktivitet er organisert i fire undergrupper:
* Social influence processes and their effects on adolescent health and lifestyles (SIPA)
* Policy processes for human development (POLICY)
* Multicultural venues in health and education (MC-VENUES)
* Mental health and subjective health complaints (HEALTH)
 
HEMIL-senteret er knyttet til Verdens helseorganisasjon WHO som Collaborating Centre for Health Promotion and Education. Senteret deltar også i The International Union for Health Promotion and Education.

## Eksterne lenker
* HEMIL-senteret, Det psykologiske fakultet, Universitetet i Bergen
Westermanniinae

* *[[Metaleptina]]*
* *[[Miaromima]]*
* *[[Negeta]]*
* *[[Paraxestis]]*
* *[[Plusiocalpa]]*
* *[[Pterogonia]]*
* *[[Urbona]]*
* *[[Westermannia]]*

**Westermanniinae** er en gruppe (underfamilie) av sommerfugler som tilhører familien båtspinnere (Nolidae). Disse sommerfuglene finnes i de tropiske områdene av den gamle verden, særlig er det mange arter i Indonesia. Det er beskrevet noe over 100 arter fordelt på åtte slekter. Underfamilien er karakterisert av visse trekk ved hannens kjønnsorganer, og ligner på nattfly (Noctuidae), en gruppe nyere resultater kan tyde på at de bør regnes til. De mangler oppstående skjell på vingene, og mange arter har en silkeaktig glans. På farge er de gjerne hvite eller brunlige.
## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Noctuoidea
************ Familien båtspinnere, Nolidae (ev. underfamilie av Noctuidae)
************* Underfamilien Westermanniinae
************** Slekten *[[Negeta]]* Walker, 1862 – vel 30 kjente arter, Afrika, Asia og Australia
************** Slekten *[[Urbona]]* Walker, 1862 – ni arter, Sørøst-Asia
************** Slekten *[[Pterogonia]]* Swinhoe, 1891 – fem arter, Sørøst-Asia
************** Slekten *[[Westermannia]]* Hübner, 1821 – ca. 30 arter
************** Slekten *[[Miaromima]]* Meyrick, 1889 – sju arter
************** Slekten *[[Metaleptina]]* Holland, 1893 – 15 arter
************** *[[Paraxestis rufescens]]* Hampson, 1902
************** Slekten *[[Plusiocalpe]]* Holland, 1894 – fire arter, bl.a. Madagaskar
## Kilder
* *Moths of Borneo*, med bilder av noen av artene: http://www.mothsofborneo.com/part-18/westermanniinae/westermanniinae.php
* Markku Savela's sommerfuglsider. [ftp://ftp.funet.fi/pub/sci/bio/life/insecta/lepidoptera/ditrysia/noctuoidea/nolidae/westermanniinae/index.html]

## Eksterne lenker
*
Elisabeth Leifsen

**Elisabeth Leifsen** (psevdonym: **Lis Nystrøm**) (født 10. januar 1944 i Larvik) er en norsk populærforfatter. Hun skrev fra slutten av 1970-tallet en god del noveller under psevdonymet Lis Nystrøm. Etter handelsgymnasiet ble Leifsen AFS-student på Vassar College i USA. Hun gikk senere på sosialhøyskolen i Agder. Leifsen har vært miljøarbeider i USA og Tyskland samt sosialkurator.

Det første hun fikk på trykk var på barnesidene i Norsk Ukeblad på midten av 1950-tallet. Leifsen har skrevet noveller i Kvinner og klær, Norsk Ukeblad, Hjemmet, Allers og Love samt intervjuer og artikler i dagspressen og fagtidsskrifter.
## Referanser